ອູຣູກວາຍ (ແອສະປາໂຍນ: Uruguay) ຫຼືຊື່ທາງການວ່າ ສາທາລະນະລັດບູລະພາອູຣູກວາຍ (ແອສະປາໂຍນ: República Oriental del Uruguay) ແມ່ນປະເທດຕັ້ງຢູ່ທາງຕອນໃຕ້ຂອງທະວີບອາເມລິກາໃຕ້ ມີອານາເຂດຈົດປະເທດບະເລຊິນທາງທິດເໜືອ ຈົດແມ່ນ້ຳອູຣູກວາຍທາງທິດຕາເວັນຕົກ ຈົດປາກແມ່ນ້ຳຣີໂອເດລາປະລາຕາ (ມີຄວາມໝາຍຕາມໂຕອັກສອນວ່າ ""ແມ່ນ້ຳແຫ່ງແຮ່ເງິນ"" ທາງທິດຕາເວັນຕົກສຽງໃຕ້ ໂດຍມີອານາເຂດຂອງປະເທດອາກຊັງຕີນຢູ່ອີກຝັ່ງ ແລະຈົດມະຫາສະໝຸດອັດລັງຕິກໃຕ້ ທາງທິດຕາເວັນອອກສຽງໃຕ້. ປະຊາກອນປະມານເຄິ່ງນຶ່ງຂອງປະເທດອາໄສຢູ່ໃນນະຄອນຫຼວງແລະເມືອງທີ່ໃຫຍ່ທີ່ສຸດແມ່ນ ນະຄອນຫຼວງມັງເຕວິເດໂອ.